
PARLAMENTUL  ROMÂNIEI
CAMERA  DEPUTAŢILOR

	Comisia pentru agricultură, silvicultură, industrie alimentară și servicii specifice
	Nr.4c-5/601
09.12.2019





RAPORT 
asupra Proiectului de Lege privind aprobarea Ordonanței  Guvernului nr. 7/2019 pentru modificarea Ordonanței de urgență a  Guvernului nr. 34/2000 privind produsele agroalimentare ecologice
(PLx. 534/2019)

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia  pentru agricultură, silvicultură, industrie alimentară şi servicii specifice  a fost sesizată spre dezbatere în  fond, cu proiectul de Lege privind aprobarea Ordonanței  Guvernului nr. 7/2019 pentru modificarea Ordonanței de urgență a  Guvernului nr. 34/2000 privind produsele agroalimentare ecologicel, transmis cu adresa nr. PLx.  534  din 28 octombrie  2019  și înregistrată cu nr.4c-5/531 din 29  octombrie  2019.
Senatul în calitate de primă Cameră sesizată a adoptat proiectul de lege în şedinţa din 21  octombrie  2019, în condițiile articolului 115 alineatul (5) teza a III-a din Constituția României, republicată.
Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare Camera Deputaţilor este Cameră Decizională.
Consiliul Legislativ a avizat favorabil proiectul de lege conform avizului nr. 684/07.08.2019.
Comisia pentru transporturi și infrastructură a avizat favorabil proiectul de lege mai sus menționat.
Proiectul de lege are ca obiect de reglementare modificarea Ordonanţei de urgenţă a Guvernului nr.34/2000, în sensul ca utilizarea seminţelor şi a materialului de înmulţire vegetativ care nu sunt obţinute conform metodei de producţie ecologică, precum şi a răsadurilor care nu sunt obţinute din agricultura ecologică, să se poată realiza numai cu autorizarea organismelor de control aprobate de Ministerul Agriculturii şi Dezvoltării Rurale
 Potrivit prevederilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru agricultură, silvicultură, industrie alimentară şi  servicii specifice au examinat proiectul de lege, în şedinţa din 03.12.2019.
Membrii comisiei au fost prezenți la lucrări conform listei de prezență.
În urma examinării proiectului de lege şi a opiniilor examinate, membrii Comisiei pentru agricultură, silvicultură, industrie alimentară şi servicii specifice au hotărât, în unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanței  Guvernului nr. 7/2019 pentru modificarea Ordonanței de urgență a  Guvernului nr. 34/2000 privind produsele agroalimentare ecologice cu amendamentul care se regăsește  în anexa la prezentul raport.
Proiectul de lege face parte din categoria legilor ordinare.

	PREȘEDINTE,
Alexandru STĂNESCU
	SECRETAR,
Dan CIOCAN

Anexa
[bookmark: _GoBack]AMENDAMENTE ADMISE
În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text
 Ordonanța  Guvernului nr.7/2019
	Text Senat
	Text propus de Comisie
(autorul amendamentului)
	Motivarea amendamentelor

	1.
	
	LEGE
privind aprobarea Ordonanței  Guvernului nr. 7/2019 pentru modificarea Ordonanței de urgență a  Guvernului nr. 34/2000 privind produsele agroalimentare ecologice
	Nemodificat
	

	2.
	
	Articol unic.- Se aprobă Ordonanța  Guvernului nr. 7/2019 din 8 august 2019  pentru modificarea Ordonanței de urgență a  Guvernului nr. 34/2000 privind produsele agroalimentare ecologice, adoptată în temeiul art. 1 pct. VIII poz. 1 din Legea nr. 128/2019 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 667 din 9 august 2019.
	Articol unic.- Se aprobă Ordonanța  Guvernului nr. 7/2019 din 8 august 2019  pentru modificarea Ordonanței de urgență a  Guvernului nr. 34/2000 privind produsele agroalimentare ecologice, adoptată în temeiul art. 1 pct. VIII poz. 1 din Legea nr. 128/2019 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 667 din 9 august 2019, cu următoarele modificări:
	

	3.
	Ordonanță
 pentru modificarea Ordonanței de urgență a Guvernului nr. 34/2000 privind produsele agroalimentare ecologice
	
	Nemodificat
	

	4.
	Art. I.- Ordonanţa de urgenţă a Guvernului nr. 34/2000 privind produsele agroalimentare ecologice, publicată în Monitorul Oficial al României, Partea I, nr. 172 din 21 aprilie 2000, aprobată prin Legea nr. 38/2001, cu modificările şi completările ulterioare, se modifică după cum urmează:
	
	Nemodificat
	

	5.
	1.La articolul 2 alineatul (4), litera g) va avea următorul cuprins:
"g) elaborează şi administrează baza de date pentru seminţe sau material vegetativ săditor;"
	
	Nemodificat
	

	6.
	2.Titlul capitolului II se abrogă.
	
	Nemodificat
	

	7.
	3.La articolul 5, alineatele (2) şi (5) vor avea următorul cuprins:
"(2) Utilizatorii pot folosi seminţe şi material de înmulţire vegetativ care nu sunt obţinute conform metodei de producţie ecologică, numai cu autorizarea organismelor de control aprobate de Ministerul Agriculturii şi Dezvoltării Rurale, pe teritoriul României, în măsura în care utilizatorii unui astfel de material pot demonstra că nu au putut obţine de pe piaţa naţională/europeană un material de reproducere care să satisfacă exigenţele metodelor de producţie ecologică.
………………………………………
(5) Producătorii pot utiliza răsaduri care nu sunt obţinute din agricultura ecologică numai cu autorizarea organismelor de control aprobate de Ministerul Agriculturii şi Dezvoltării Rurale, pe teritoriul României, în măsura în care utilizatorii de răsaduri pot demonstra că nu au putut obţine de pe piaţa naţională/europeană un material de reproducere care să satisfacă exigenţele metodelor de producţie ecologică."
	
	Nemodificat
	

	8.
	4.La articolul 8, alineatul (34) va avea următorul cuprins:

"(34) Dacă în urma analizelor prevăzute la alin. (11) şi (32) se identifică prezenţa unor substanţe care nu sunt prevăzute în anexele I şi II la Regulamentul (CE) nr. 889/2008 al Comisiei şi se constată de către organismele de control că prezenţa substanţelor este determinată de contaminări accidentale, organismele de control aplică sancţiunea declasării produsului şi, după caz, a terenului, fără a afecta plăţile directe. În ceea ce priveşte plăţile compensatorii acordate în baza măsurii 11 - Agricultura ecologică din Programul Naţional de Dezvoltare Rurală 2014-2020 se retrage plata pe anul curent dacă s-a aplicat sancţiunea privind declasarea terenului, dar nu se aplică sancţiuni administrative în sensul Regulamentului (UE) nr. 1.306/2013 al Parlamentului European şi al Consiliului din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2.799/98, (CE) nr. 814/2000, (CE) nr. 1.290/2005 şi (CE) nr. 485/2008 ale Consiliului şi Regulamentului delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1.306/2013 al Parlamentului European şi al Consiliului în ceea ce priveşte Sistemul Integrat de Administrare şi Control şi condiţiile pentru refuzarea sau retragerea plăţilor şi pentru sancţiunile administrative aplicabile în cazul plăţilor directe, al sprijinului pentru dezvoltare rurală şi al ecocondiţionalităţii."
	
	1.La articolul 8, alineatul (34) se modifică și va avea următorul cuprins:
"(34) Dacă în urma analizelor prevăzute la alin. (11) şi (32) se identifică prezenţa unor substanţe care nu sunt prevăzute în anexele I şi II la Regulamentul (CE) nr. 889/2008 al Comisiei şi se constată de către organismele de control că prezenţa substanţelor este determinată de contaminări accidentale, organismele de control aplică sancţiunea declasării produsului şi, după caz, a terenului, fără a afecta plăţile directe. În ceea ce priveşte plăţile compensatorii acordate în baza măsurii 11 - Agricultura ecologică din Programul Naţional de Dezvoltare Rurală 2014-2020 se retrage plata pe anul curent dacă s-a aplicat sancţiunea privind declasarea terenului, dar nu se aplică sancţiuni administrative în sensul Regulamentului (UE) nr. 1.306/2013 al Parlamentului European şi al Consiliului din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2.799/98, (CE) nr. 814/2000, (CE) nr. 1.290/2005 şi (CE) nr. 485/2008 ale Consiliului, publicat în Jurnalul Oficial al Uniunii Europene, seria L, nr. 347 din 20 decembrie 2013 şi Regulamentului delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1.306/2013 al Parlamentului European şi al Consiliului în ceea ce priveşte Sistemul Integrat de Administrare şi Control şi condiţiile pentru refuzarea sau retragerea plăţilor şi pentru sancţiunile administrative aplicabile în cazul plăţilor directe, al sprijinului pentru dezvoltare rurală şi al ecocondiţionalităţii, publicat în Jurnalul Oficial al Uniunii Europene, seria L, nr. 181 din 20 iunie 2014".
	



































Pentru identificarea actelor normative eupopene





	9.
	5.Titlul capitolului VII se abrogă.
	
	Nemodificat
	

	10.
	Art. II.- Acţiunile de prelevare de probe, precum şi analiza acestora, începute înaintea intrării în vigoare a prezentei ordonanţe, se desfăşoară conform legislaţiei în vigoare la data declanşării acestora.
	
	Nemodificat
	

	11.
	Art. III.- Ordonanţa de urgenţă a Guvernului nr. 34/2000 privind produsele agroalimentare ecologice, publicată în Monitorul Oficial al României, Partea I, nr. 172 din 21 aprilie 2000, aprobată prin Legea nr. 38/2001, cu modificările şi completările ulterioare, precum şi cu modificările aduse prin prezenta ordonanţă, se va republica, după aprobarea acesteia prin lege, dându-se textelor o nouă numerotare.
	
	Nemodificat

